У школе я граў на бубнах і ня вельмі цікавіўся гітарай, потым намагаўся сьпяваць, дурная задума, а ў 15 год брат прынёс мне перапісаныя на касету песьні Ozzy, і там была Perry Manson з круцейшым сола Zakk Wylde’a, гэта стала пераломным момантам, калі мне проста захацелася ўзяць у рукі гітару і сыграць менавіта вось так… і панеслася (сьмяецца). Наконт індастрыялу, мне падабаецца шмат добрай музыкі, не магу сказаць, што я зьяўляюся прыхільнікам нейкага адзінага стылю, хутчэй люблю сапраўды добрыя гурты, а ў якім яны граюць стылі – гэта ўжо ня важна, сярод самых-самых магу назваць Nine Inch Nails, Guns n Roses, Pink Floyd, Black Sabbath.